钦定古今图书集成/明伦汇编/氏族典/第370卷 > 《廖用贤尚友录》 > 阎承翰
## 钦定古今图书集成/明伦汇编/氏族典/第370卷 > 《廖用贤尚友录》 > 阎承翰

按《宋史阎承翰传》：“承翰，真定人。周显德中为内侍，入
宋事太祖，以谨愿称。太宗时擢为殿头高品，迁内殿
崇班。李顺乱蜀，命为川峡招安都监。贼平，授西京作
坊副使，充金吾都监。真宗即位，改西京作坊使，内侍
左班副都知。景德二年，领廉州刺史。大中祥符初，改
西京左藏库使。四年，迁内园使，领奖州团练使。七年”，
建应天府为南京，作鸿庆宫，设太祖、太宗像，遣承翰
自京奉往，授南作坊使、入内都知，未几卒。承翰性刚
彊，所至过于检察，乏和懿之誉。子文应，西京左藏库
使。